kardosdrur/scandi-wiki huggingface dataset:
Janus August Garde

Janus August Garde (12. december 1823 i Farum - 23. maj 1893 i København) var en dansk søofficer, som i 1869 blev udnævnt til kaptajn. Han er bedst kendt som dansk Generalguvernør på De vestindiske øer fra 1872-1881. Han er især kendt for sin håndtering af oprørene under Den store ildebrand i Frederiksted, hvor han beordrede militære styrker fra Christiansted til Frederiksted for at drive oprørske arbejdere ud af byen, hvor de havde antændt flere brande. Det retslige efterspil ved lokale standretter førte til, at 12 oprørere henrettedes øjeblikkeligt til skræk og advarsel..". Garde beordrede herefter alle de strejkende arbejdere tilbage til deres arbejde på plantagerne. De, der nægtede, blev officielt erklæret som rebeller. Desuden blev det for alle arbejdere på øen forbudt at forlade deres plantager uden skriftlig tilladelse fra ejeren.

Garde blev fra dansk side kritiseret for sin hårdhændede håndtering af konflikten, men forsvarede sig med:

"Efter hvad der er oplyst, er det mindre Bander, der hurtigt ere voxende i Antal – det antages at der til Slutning var 7 á 8 forskellige Bander – som underforskellige Förere droge om fra Plantage til Plantage og under Feltraabet “our side” bevægede Arbeiderbefolkningen, hyppigt ved Tvang til at stifte Brand. Selve Brandstiftelserne ere blevne foretaget med en forbausende Hurtighed og Færdighed Fruentimmer og Börn deltog virksomt deri.".

Garde modsatte sig den danske regerings ønske om større selvstyre for øerne. Han blev bevilget sin afsked i 1881, og som anerkendelse for sin embedsførelse udnævnt til kammerherre i 1883.

Referencer

Eksterne henvisninger 
 

Dansk Vestindiens guvernører
Arbejdende fattige

Arbejdende fattige (engelsk: Working poor) er en betegnelse for folk, der arbejder i erhverv med lave indkomster. På trods af en forholdsvist lange arbejdstider har de arbejdende fattige svært ved at opnå indtægter, der er højere end fattigdomsgrænsen.

Definitioner 
I Danmark indførte social- og integrationsminister Karen Hækkerup en officiel fattigdomsgrænse i 2013. Grænsen blev afskaffet igen i 2015.

Internationalt arbejdes der med forskellige fattigdomsgrænser, fx har Verdensbanken defineret en generel fattigdomsgrænse.

Der findes ikke nogen fast definitioner på begrebet arbejdende fattige.

Mindsteløn 
Nogle regeringer (fx den amerikanske) forsøger at nedbringe antallet af arbejdende fattige gennem en lovfæstet minimumsløn.

I Danmark findes der ikke nogen lovfæstet minimumsløn, men gennem overenskomster mellem arbejdsmarkedets parter (arbejdsgiverforeninger og fagforeninger) er der fastsat en mindsteløn for hvert fagområde. Den overenskomstfastsatte mindsteløn gælder kun for det pågældende fagområde. I Danmark er der således ikke tale om regler omfattende alle arbejdstagere.

Den arbejdende fattige kan skaffe sig en større indkomst ved at tage overarbejde eller ved at påtage sig flere jobs, men ofte er dette ikke tilstrækkeligt til at komme op over fattigdomsgrænsen.

Noter 

Arbejdsmarkedet
Fattigdom
Sociale opdelinger
Social ulighed
Skohorn

Skohorn  er et hjælpemiddel til at iklæde sig sko.  Det anvendes ved at den brede ende føres ned i skoen under hælen, og så presser hælen ned og glider hælen let mod skohornets glatte  overflade, samtidig som skoens bagerste kant beskyttes mod friktion og skader.

Skohornets oprindelse er ukendt, men det kom først i brug i 1400-tallet.

I dag produceres skohornet almindeligvis i plastic eller metal men også i træ. I tidligere tider blev materialer som horn, elfenben, glas og sølv også anvendt.

Fodtøj
Fie Laursen

Fie Cecilia Laursen (født 3. juli 1996 i Hillerød) er en dansk blogger, YouTuber, forfatter, reality-stjerne, fotomodel og pornoskuespiller på OnlyFans

Karriere 
Hun voksede op i Jægerspris og blev kendt, da hun i 2012 stod frem i Aftenshowet som mobbeoffer, hvorefter hun begyndte at blogge om mode og livsstil. Hun modtog i 2015 Modeblogprisens læserpris. I marts 2016 lagde hun en video på YouTube, hvor hun kritiserede sin offentlige person og indrømmede, at flere af hendes bloghistorier havde været opdigtede, men at hun fremover ville være ærlig. I 2017 modtog hun tre priser: "Årets Bemærkning" og "Årets Sociale Mediebruger" (til Reality Awards) samt "Årets Sociale Mediebruger" (til Teenage Awards).

I 2015 deltog Laursen i en række episoder af Paradise Hotel, Divaer i junglen og senere også i TV3-showet Helt i skoven.

Fie Laursen udgav i maj 2017 bogen Min ærlighed ved People's Press. Samme år udgav Laursen de to singler "Justin" og "Top 10". I 2018 deltog hun igen i Paradise Hotel og gjorde sin entré i realityprogrammet Divaer i junglen.

Diskografi

Singler 
 "Secret" (2014)
 "Broken Soul" (2015)
 "Justin" (2017)
 "Top 10" (2017)
 "Hånd i Hånd" (2018)
 "Fuck Af" ft Milbo (2019)
 "Mirror" ft Josh Lorenzen (2019)

Realityprogrammer 
 Paradise Hotel, sæson 11 (2015)
 Helt i skoven (2016)
 Til middag hos..., sæson 8 (2018)
 Fies Bryster, sæson 1 (2018)
 Paradise Hotel, sæson 14 (2018)
 Divaer i junglen (2018)
 Ex on the Beach (2019)

Referencer

Eksterne henvisninger 
 
 Fie Laursens blog 

Realityshows-deltagere fra Danmark
Bloggere fra Danmark
Personer fra Hillerød
YouTubere fra Danmark
Reef Bay Trail helleristninger

Reef Bay Trail helleristningerne er en gruppe af Taíno-helleristninger, der findes i Virgin Islands National Park på øen Sankt Jan, som var en del af det tidligere Dansk Vestindien, og det nuværende Amerikanske Jomfruøer. Helleristningerne ligger i en del af parken kaldet Reef Bay Trail.

Nogle af helleristningerne er mejslet ind i sten lige over en lille dam, og man antager at de er symboler for "vand". Der er ingen eksakt måde at bekræfte, om de er originale Taíno-helleristninger, men den mest udbredte teori er, at de er fra præcolumbianske indbyggere på øen.

En ny helleristning blev fundet i 2011 efter adskillige personer fra en organisation kaldet "Friends of the Park" ("Parkens venner") arrangerede en undersøgelse af området. Dette skete, da et gammelt fotografi viste en helleristning, som ingen kendte til. Det nyest fundne symbol antages at være flere tusinde år gammelt, og minder i stil meget om keramik fra Saladoid-kulturen.

Helleristningsstedet blev listet under navnet Petroglyph Site i National Register of Historic Places den 7. juli, 1982.

Se også 
 Virgin Islands National Park
 Reef Bay Sugar Factory Historic District

Referencer 

De amerikanske jomfruøer
Helleristninger
Frederik von Moth

Frederik Christian Hals von Moth (født 1694, død 13. august 1746 på Sankt Thomas) var norsk-dansk forretningsmand, søofficer og generalguvernør for Dansk Vestindien 22. februar 1736 - 3. april 1743. Hans fornavn ses også stavet Friedrich eller Friderich.

Tidligere i karrieren var han guvernør for Sankt Thomas og Sankt Jan 19. september 1724 - 14. maj 1727  samt 22. november 1735 - 20. februar 1736 og for Sankt Croix 12. juni 1734 - 20. februar 1736, hvorpå han overgik til at blive generalguvernør. Militært set var von Moth kommandørkaptajn, og han bar også titlen justitsråd. Han ejede flere plantager på Sankt Jan og Sankt Croix, blandt andet Frederiksdal og  Little Princess. 

Han blev i 1722 gift med Anna Elisabeth Beverhoudt, der fødte parret flere børn, hvoraf Poul (Paulus, født 1727), Frederik Christian (født 1730, generalguvernør på øerne 1770-1772) og Margaretha (født 1734) vides at have overlevet den tidlige barndom.

Referencer 

Dansk Vestindiens guvernører
Risum Enge

Risum Enge er et botanisk vigtigt, fredet naturområde, der ligger ved sydsiden af Selde Vig ved Fur Sund i Limfjorden, tæt ved den nordligste spids af Salling i Skive Kommune. 

Den høje vandstand, saltpåvirkningen fra Limfjorden samt jordbundens indhold af kalk skaber grobund for en artsrig flora med flere meget sjældne arter. Artslisten tæller sort skæne, dværgulvefod, Klokkeensian og benbræk. Hvor jorden er kalkholdig vokser orkidéer. Langs kysten strækker sig strandenge med jordbærkløver, strandasters og strandtrehage.

Landskabet
Langs Selde Vig, der danner en lille bugt på Fur Sund, findes træløse, lave og udstrakte strandenge. De fredede Risum Enge strækker sig langs vigens sydlige kyst. Dynamiske strandvolde og flotte krumodder gør stranden spændende. En af krumodderne har dannet en 300 meter lang strandsø med et temporært afløb til Selde Vig.

På Risum Enge gennemføres naturpleje med kreaturgræsning for at bevare den enestående flora og hindre, at området gror til med skyggedannende stauder, tagrør og pil.

Dyrelivet
Opskyllet på limfjordskysterne er kendt for at rumme mange forskellige strandskaller. Ud over blåmusling, hestemusling, sandmusling og hjertemusling forekommer tøffelsnegl og tæppemusling samt sjældnere knivmusling og hampefrømusling. Skaller fra Limfjordens oprindelige bestand af østers skyller også op på kysten.

Blandt ynglefugle forekommer strandskade, engpiber og sanglærke. Langs kysten ses arter af måger og terner, fiskehejre, skarv og ande- og vadefugle.

Naturbeskyttlese
I Risum Enge blev 28 hektar fredet ved kendelse i Fredningsnævnet den 25. september 1974
Risum Enge og Selde Vig og de omliggende områder er et internationalt naturbeskyttelsesområde (nr. 221) under Natura 2000 projektet, og 322 hektar er EU-habitatområde.

Eksterne henvisninger

 Om Risum Enge på fredninger.dk

Fredede arealer i Danmark
Limfjorden
Lokaliteter i Skive Kommune
Hipster

Hipster er en betegnelse for en person, der ikke ønsker at være ligesom alle andre, og skiller sig ud på grund af sin tøj- og eventuelt livsstil. Denne definition problematiseres dog af at der er så mange hipstere, at man ikke skiller sig ud fra alle de andre hipstere. En hipster lader sig ikke påvirke af gængse modenormer, med undtagelse af dem der gør sig gældende for hipstertøj. Personer der karakteriseres som hipstere, hører ofte undergrundsmusik og iklæder sig tøj, der afviger fra normalen, eksempelvis tøj der virker gammeldags og ikke passer sammen, og som ofte er købt brugt. Hipster-kulturen er især populær blandt unge med en ironisk distance til det ordinære modebillede.

Oprindelse 
Udtrykket stammer fra amerikansk-engelsk slang fra 1940'erne, hvor det oprindeligt var betegnelsen for en trendy person, der kunne lide jazz-musik.
I 1950'erne blev udtrykket blandt andet brugt af den amerikanske romanforfatter Jack Kerouac, om en person der var hip, som man primært sagde om beatgenerationen. Begrebet blev delvist erstattet af hippie i 1960'erne, men genopstod fra midten af 1990'erne som betegnelse for trendsættere og tilhængere af "hippe" subkulturer, som retromode, uafhængige film og musik, alternative tegneserier og andre ungdommelige populærkultur.

Eksterne henvisninger 
 Den Danske Ordbog – hipster

Kultur
Frederik Moth

Frederik Moth er navnet på flere personer:

 Frederik von Moth (1694-1746) – norsk/dansk søofficer og generalguvernør i Dansk Vestindien
 Frederik Moth (generalguvernør) (1730-1808) – dansk generalguvernør i Dansk Vestindien, søn af Frederik von Moth
 Claus Frederik Moth (1861-1930) – dansk litteraturhistoriker
Vejrum

Vejrum kan henvise til flere stednavne i Danmark:
 Vejrum (Struer Kommune) – et sogn i Vejrum Sogn, Struer Kommune
 Vejrum (Viborg Kommune) – et ejerlav i Vejrum Sogn, Viborg Kommune

 Se også
 Vejrum Sogn
Friløbet

Friløbet  er et årligt åbent motionsløb i København, der har fundet sted siden 25. september 2005. Løbet afholdes af Københavns IF. I 2012 var der 4.667 deltagere i Friløbet. Det var imidlertid faldet til 1.679 i 2015 og til 675 i 2023.

Løbets rute er på 10 km med start og mål på Østerbro Stadion. Der løbes gennem Fælledparken, langs Sortedams Sø, ad Classensgade, videre over Langeliniebroen, ad Langelinie og gennem Frederiksstaden til Amalienborg og retur.

Noter

Eksterne henvisninger

Officiel hjemmeside

Motionsløb i Danmark
Etableret i 2005
Laura van Kaam

Laura van Kaam (født 17. juli 1998 i Winterswijk) er en nederlandsk sangerinde, der blev berømt som vinder af The Voice Kids i 2013.

Forestillinger 
I en ung alder begyndte Laura at synge i koret Podium Dinxperlo. Da hun var 12 år deltog hun i et regionalt talentshow som hun vandt.
Derefter vandt hun som 14-årig The Voice Kids i 2013. Sammen år tog Van Kaam på et teater tour gennem Nederlandene, sammen med andre deltagere fra The Voice Kids. Van Kaam deltog også i et modeshow i Disneyland Paris. I Abbey Road Studios i London, og indsang en musicalsang  som blev brugt i sidste Dream Show i Disneyland Paris.

Hun optræder sammen med sin band på forskellige festivaler.

For kongehuset 
Laura fik lov til at synge for kong Willem-Alexander og dronning Máxima på Museumplein. Hun optrådte sammen med Fabiënne Bergmans (vinder 1. sæson) under 'Koningsvaart' på Koninginnedag 2013. På grund af hendes frivilligt arbejde for War Child fik Laura van Kaam i september 2013 igen lov til at synge for kongeparret i de Ridderzaal, på grund af hundredårsdagen for Vredespaleis (Fredspaladset).

The Voice Kids 
Som 14-årig deltog Laura van Kaam i anden sæson af The Voice Kids. Ved hendes audition sang hun I Will Always Love You i Dolly Partons version. Alle coaches vendte om hvorefter hun valgte Marco Borsato som sin coach. Efter at komme igennem The Battles og Sing-offs kom van Kaam i finalen. Deri besejrede hun i første runde, hendes holdkammerat Jesse Pardon. I anden runde skulle hun synge mod mod Jurre Otto af team Angela Groothuizen og Irene Dings fra team Nick & Simon. Efter den sidste runde af afstemningen vandt Laura van Kaam anden sæson af The Voice Kids, hvormed hun opfælger Fabiënne Bergmans.

War Child 
Af Kaam er da 2014 'børne ambassadør for War Child Nederlandene. For denne organisation blev i 2015 skrevet sangen Running with the Clouds.

Privat 
Van Kaam er en studerende på Almende College i Silvolde, hvor hun beståede sin sekundære grad, og følger nu VWO. Hun bor i Dinxperlo med sine forældre.

Diskografi

Singler

Kilder

Eksterne henvisninger 

 Laura van Kaam på Spotify 
 Website Laura van Kaam 
 Laura van Kaam på top40.nl 

Sangere fra Nederlandene
Elverparken

Elverparken er den næststørste park i Herlev. Den nordligste og flade del af parken er anlagt i 50'erne. Den sydligste del med terræn har tidligere været grusgrav. Denne del af parken er anlagt som park i 60'erne. Sidenhen er den sydlige del af parken omlagt af flere gange – især pga. stigende grundvandsstand i området. Ved renovering i 2016 blev der anlagt en sø for at forhindre oversvømmelse og for at undgå at skulle pumpe grundvand op fra parken.

Eksterne henvisninger 
Herlev Kommune 

Herlev
Bygninger, konstruktioner og anlæg i Herlev Kommune
Parker_i_København
Grønning Øre

Grønning Øre er en smal og spids halvø, der rækker ud fra Østsalling og danner den vestlige afgrænsning af  Skive Fjord, der ligger syd for Hvalpsund i Limfjorden. Halvøen er en strandvoldsdannelse, som består af sand og ral. Yderst er der en dynamisk krumodde.

Området er privatejet, men der går en sti ud til spidsen af Grønning Øre hvor der er udsigter ud over fjorden og ind i Astrup Vig mod nord og mod Lundø på den anden side af fjorden.

Plantelivet 
Grønning Øre er en botanisk perle der er minimalt maskinelt påvirket. Samtidig sætter ekstensiv kreaturgræsning sit præg på områdets plantevækst. Ved roden af Grønning Øre findes krat af eg, fyr, røn og ene. Længere ude på odden er ene helt dominerende og yderst ude findes smukke bevoksninger af rynket rose, som blomstrer gennem hele sommeren. Hedelyng og revling forekommer her og der. Hvor fjorden har dannet nye, stenede strandvolde findes bevoksninger af kruset skræppe. På strandvoldene langs nordkysten trives en artsrig urteflora.

Dyrelivet 
Grønning Øre har et særdeles rigt fugleliv, både hvad angår småfugle knyttet til de udyrkede landarealer samt vadefugle, mågefugle og andefugle knyttet til kysterne. Spættet sæl iagttages af og til tæt på kysten.

Fredningen 
Danmarks Naturfredningsforening foreslog i 1952 et område på knap 12 hektar, fredet, for at undgå sommerhusbebyggelse og begrænse muligheden for ralgravning samt at sikre offentlig adgang til stranden. Der gik tre år inden Grønning Øre, der dengang lå i Sundsøre Kommune, i 1955 blev fredet i Overfredningsnævnet.

Eksterne henvisninger 

 Om Grønning Øre på fredninger.dk
  Om Grønning Øre udinaturen.dk

Fredede arealer i Danmark
Limfjorden
Lokaliteter i Skive Kommune
Halvøer i Danmark
Sekundærrute 283

Sekundærrute 283 er en rutenummereret landevej på Lolland.

Ruten strækker sig fra Sakskøbing til Nysted.

Rute 283 har en længde på ca. 18 km.

Kilder 

283
Vænge Sø

Vænge Sø er en ca 20 hektar stor lavvandet sø, med en middeldybde på ca. 1 m, beliggende nord for Borup i Syddjurs Kommune i Østjylland. Vandspejlskote styres ved pumpningen  til Kattegat.

Vænge Sø blev første gang tømt på et eller andet tidspunkt mellem 1836 og 1875. 

I 1943 fik Ejeren af Vængesøgård, gårdejer Johannes Pedersen igen drænet det fugtige engareal. 

Vænge Sø har gennem flere årtier været tørlagt ved at man har drænet området og pumpet vand ud i Ebeltoft Vig. Genopretningen af Vænge Sø blev en realitet i 2014. Vandet i søen er hævet ca. 1 meter i forhold til tidligere, ved at man har ændret pumpningen fra søen. Søen står nu med en åben vandflade, blandt andet der hvor den tidligere vej til Helgenæs Naturefterskole gik. Grusvejen fra landevejen frem til p-pladsen er dog bevaret til glæde for besøgende ved Vænge Sø. En mindre del af grusvejen i den nuværende sø, er bevaret som småøer til glæde for de fugle, der bygger reder ved søen.

Eksterne kilder og henvisninger 
 Den vilde operasanger satte sit præg på Vænge Sø
 Helgenæs har fået ny naturperle

Søer i Danmark
Lokaliteter i Syddjurs Kommune
Helgenæs
Bill Davison

William Edward "Wild Bill" Davison (født 5. januar 1906 i Defiance, Ohio, død 14. november 1989 i Santa Barbara, Californien) var en amerikansk jazzkornetist, som kom frem i 1920'erne, men ikke opnåede større opmærksomhed og anerkendelse før 1940'erne. Han huskes bedst for sit samarbejde med orkesterlederen Eddie Condon, med hvem han arbejdede sammen og indspillede plader fra midten af 1940'erne og frem til 1960'erne. Sit tilnavn "Wild Bill" fik han, fordi han var kendt for at leve et vildt liv med alkohol og mange kvinder.

Jazzmusikere fra USA
Wild Bill Davis

Wild Bill Davis (født William Strethen Davis, 24. november 1918 i Glasgow, Missouri, død 17. august 1995 i Moorestown, New Jersey) var en amerikansk jazzpianist og -organist.

Wild Bill Davis var en af pionererne inden for indspilning af jazzmusik med el-orgel og som medlem af Tympany Five, der var Louis Jordans backinggruppe. Han spillede el-orgel allerede i 1930'erne, og indtil Jimmy Smith kom frem på dette instrument i 1956, var Davis den store trendsetter på el-orglet.

I 1960'erne havde han sin egen gruppe, men fandt også tid til at spille med vennen Johnny Hodges, hvilket førte til, at han kom på turné med Duke Ellington i 1969-71

Jazzpianister fra USA
Svovllever

Svovllever (latin hepar sulphuris) er en forbindelse af svovl og et alkalimetal. Det kan f.eks. være en blanding af kaliumsulfid og kaliumthiosulfat. Opløst i vand, evt. med tilsætning af hjortetaksalt, benyttes det til sværtning af sølv (sølvsulfid er sort), ukorrekt kaldet oxydering, ved fremstilling af smykker og andre prydgenstande. Typisk vil kun fordybninger i genstanden være sværtede, mens resten fremstår som blankt sølv efter polering. Stoffet er ætsende og lugter af svovlbrinte. Svovllever kan også benyttes til at patinere genstande af kobber, bronze og messing; farverne er dog anderledes.

Kilder og henvisninger  
 Side 28 i Lær smykkefremstilling – Christiansfeld 1972 / Palle Nielsen 
 Side 48 i Vejledning i Metalfarvning – København 1925 / Th. Madsen

Håndværk
Metallurgi
Andrés Ingi Jónsson

Andrés Ingi Jónsson (født 16 august 1979) er en islandsk politiker. Han har været medlem af Altinget for venstrefløjspartiet Vinstrihreyfingin - grænt framboð siden valget i 2016.

Eksterne henvisninger 
 Biografi på althingi.is (islandsk)

 

Altingsmedlemmer
Alexander Van der Bellen

Alexander Van der Bellen (født 18. januar 1944) er en østrigsk nationaløkonom og politiker, der ved valget den 4. december 2016 blev valgt til Østrigs forbundspræsident. Han repræsenterer partiet Die Grünen.

I perioden fra 1976 til hen i 1990'erne underviste han som professor i nationaløkonomi på universiteterne i Innsbruck og Wien, nu professor emeritus. Han har været medlem af Nationalrådet 1994-2012 og fra 1997 til 2008 talsmand for Die Grünen samt formand for parlamentsgruppen i sit parti. Ved præsidentvalget i 2016 stillede han formelt op som uafhængig kandidat og opnåede næstflest stemmer ud af seks kandidater i første valgrunde, inden han i den afgørende valgrunde besejrede Norbert Hofer, kandidaten fra Frihedspartiet.

Referencer 

Østrigs forbundspræsidenter
Nationaløkonomer
Østrigere i 1900-tallet
Østrigere i 2000-tallet
Noordwolde (Groningen)

Noordwolde (groningsk: Noordwòl) er en landsby i kommunen Bedum i provinsen Groningen i Nederlandene. I 2008 havde landsbyen 140 indbyggere, med yderligere 140 i de spredte huse omkring landsbyen.

Noordwolde er navngivet således, fordi den ligger lige nord (1½ km) for Zuidwolde. Betegnelsen wolde stammer fra navnet for et område, som også kan findes i Wolddijk.

Noordwolde Kirke har et løgformet spir (siepel på groningsk), det eneste i denne nederlandske provins.

Landsbyen ligger på den gamle, oprindelige vej fra Groningen til Bedum. I landsbyen ligger en kilometer lang kirkesti, der fører til Plattenburg, et par huse ved Boterdiep (groningsk: Botterdaip).

Galleri 

Byer i Groningen
Goirle

Goirle  (Brabantsk: Gòòl) er en kommune og en by i den sydlige provins Noord-Brabant i Nederlandene. 

Skøjteløberen Ireen Wüst (1986) er født i Goirle.

Byer i Nord-Brabant
Kommuner i Nord-Brabant
Gilze en Rijen

Gilze en Rijen  er en kommune og en by i den sydlige provins Noord-Brabant i Nederlandene.

Referencer 

Byer i Nord-Brabant
Kommuner i Nord-Brabant